laion/Wikipedia-Exotic huggingface dataset:
Unwrapped

Unwrapped (בעברית: לא עטופה) הוא אלבומה ה-10 של הזמרת גלוריה אסטפן אשר יצא בספטמבר 2003 על ידי אפיק רקורדס. האלבום נחשב לשונה מאלבומיה הקודמים של אסטפן. הוא הוקלט בשידור חי בשונה מאלבומיה האחרים ובנוסף יש פחות דגש על קולה של אסטפן כדי ליצור תחושת אינטימיות. בשונה מאלבומיה הקודמים שכללו מוזיקה קצבית וחיה יותר האלבום הוא אלבום אקוסטי. על האלבום עבדו מספר אמנים שונים ביניהם סטיבי וונדר אשר ניגן במפוחית ושר בשיר "Into You". בנוסף שיתפה פעולה אסטפן גם עם הזמרת כריסי היינד בשיר "One Name" ובנוסף שיתפה פעולה גם עם הזמר ז׳'אן מרקו כאשר כתב איתה את השיר "Wrapped" ותרגם אותו לספרדית. על מנת לקדם את האלבום יצאה אסטפן לסיבוב ההופעות "Live & Re-Wrapped Tour" ובנוסף גם יצאה למיני סיבוב ההופעות "Live & Unwrapped". בנוסף אסטפן הוציאה את מיני-אלבום הרמיקסים Unwrapped: Remixes, שצורף כמהדורת בונוס ל-DVD של סיבוב ההופעות "Live & Re-Wrapped Tour". מידע על האלבום Unwrapped באתר MusicBrainz מידע על האלבום Unwrapped באתר AllMusic האלבום Unwrapped באתר Discogs האלבום Unwrapped באתר ספוטיפיי גלוריה ואמיליו אסטפן, סבסטיאן קרייס
Don't Stop (אלבום של אנני)

Don't Stop (בעברית: אל תפסיק) הוא אלבום האולפן השני של הזמרת-יוצרת הנורווגית אנני. האלבום יצא לאור ב-19 באוקטובר 2009 על ידי חברת התקליטים סמולטאון סופרסאונד. מתוך האלבום יצאו ארבעה סינגלים: "I Know UR Girlfriend Hates Me",‏ "Anthonio",‏ "Songs Remind Me of You" ו-"My Love Is Better". האלבום הגיע למקום ה-12 במצעד אלבומי הדאנס/אלקטרוני. בחודש מאי 2008, חשף האתר Popjustice, את שמו של האלבום "Don't Stop" ואת רשימת הרצועות במקביל כינה את האלבום "יצירת מופת מודרנית שלמה". כעבור חודשים פורסם באתר פיצ'פורק רצועה אחרת המציגה רצועה בשם "Perfectly Honest", בעוד ששמה של "Misery" שונה ל-"I Can't Let Go". מידע על האלבום Don't Stop באתר MusicBrainz מידע על האלבום Don't Stop באתר AllMusic האלבום Don't Stop באתר Discogs האלבום Don't Stop באתר ספוטיפיי Don't Stop, genius (באנגלית) Annie, Billboard "Annie: Dont Stop". HMV. אורכב מ-המקור ב-18 בספטמבר 2012. נבדק ב-14 בינואר 2010. {{cite web}}: (עזרה) "Don't Stop (2CD) – Annie". CDON (בנורווגית). Norway. אורכב מ-המקור ב-3 בפברואר 2012. נבדק ב-14 בינואר 2010. {{cite web}}: (עזרה) Don't Stop - Annie | Songs, Reviews, Credits | AllMusic (באנגלית), נבדק ב-2021-08-21 ドント・ストップ, נבדק ב-2021-08-21
כריסטיאן ברנהרד טאוכניץ

כריסטיאן ברנהרד טאוכניץ (בגרמנית: Christian Bernhard Tauchnitz; ‏25 באוגוסט 1816 – 13 באוגוסט 1895) היה מוציא לאור גרמני. נולד בנאומבורג, אחיין של המדפיס והמו"ל קרל כריסטוף טראוגוט טאוכניץ. החברה שלו נוסדה בלייפציג ב-1837, והתפרסמה בזכות מהדורות מדויקות לספרות קלאסית ולתנ"ך שהוציאה, כמו גם מילונים וספרות עיון אחרת. ב-1841 החל בית ההוצאה לאור של טאוכניץ לקבל מעמד חשוב ביבשת כולה, עם הדפסתה של "מהדורת טאוכניץ" ליצירות אנגליות בשפת המקור, סדרה שתכלול ברבות השנים למעלה מ-3,700 כרכים, ותזכה לפופולריות רבה ביבשת אירופה. בכך ששילם לסופרים תמורת הזכות לפרסם את יצירותיהם, תרם טאוכניץ לקידום חוקי זכויות היוצרים בתקופה שלפני קבלת אמנת ברן להגנת יצירות ספרותיות ואמנותיות. ב-1860 הוענק לו התואר ברון בידי הדוכס מסקסוניה-קובורג-גותה, ושנה לאחר מכן הוכר התואר בידי מלך סקסוניה. ב-1872 מונה טאוכניץ לכהונת הקונסול הכללי הבריטי לסקסוניה, וחמש שנים לאחר מכן, ב-1877, נבחר כחבר בית הנבחרים הסקסוני. מדיה וקבצים בנושא כריסטיאן ברנהרד טאוכניץ בוויקישיתוף טאוכניץ, כריסטיאן ברנהרד, הברון פון־, במהדורת 1911 של האנציקלופדיה בריטניקה
פרויליך

פרייליך הוא שם משפחה יהודי-גרמני, שמקורו מגרמנית (פרוליך; Fröhlich) ומשמעותו: שמח, מאושר או עליז. לשם זהה קיימת מקבילה ביידיש: פרייליך. האם התכוונתם ל... אלברכט פרויליך (אנ') – מתמטיקאי בריטי יהודי-גרמני, זוכה מדליית דה מורגן גיזלה פרויליך – שם הלידה של מרים ירון, מלכת יופי הראשונה של ישראל דן פרויליך – שייט ישראלי רז פרויליך – מנהל ישראלי, מנכ"ל משרד התרבות והספורט פרייליך פרייליך, באתר בית התפוצות.
פרייליך

פרייליך הוא שם משפחה יהודי-אשכנזי, שמקורו מיידיש (פֿריילעך) ומשמעותו: שמח, מאושר או עליז. ייתכן גם ששם המשפחה אומץ משם פרטי של אבי המשפחה, ששמו היה "שמחה". האם התכוונתם ל... יובל פרייליך – סייף ישראלי רועי פרייליך – זמר ומוזיקאי ישראלי, סולן להקת "נערות ריינס" צ'ק (דוד) פרייליך – איש מערכת הביטחון, סגן ראש המטה לביטחון לאומי פרויליך
קרחון נארצ'ן

קרחון נארצ'ן (באנגלית: Narechen Glacier; בבולגרית: ледник Наречен) הוא קרחון בחלקו הצפוני של האי אלכסנדר, שבאנטארקטיקה. אורכו של הקרחון 9 קילומטרים, ורוחבו 11 קילומטרים. הקרחון מנקז את המדרונות המערביים של הרי לאסוס, וזורם לכיוון דרום-מערב. הקרחון נשפך אל מפרצון וילקינס שבמפרץ לאזארב (בים בלינגסהאוזן). הקרחון ממוקם מדרום לרכס הכולל את הר וילבי; ומצפון לנונאטאק פוקנר. גובהו של הקרחון 236 מטרים מעל פני הים. הקרחון מופה בשנת 1963 על ידי סוקרים בריטיים. הקרחון נקרא על שם היישוב ואתר הנופש והספא נארצ'ן שבדרום בולגריה. הגאזט האנטארקטי הבולגרי (בבולגרית) קרחון נארצ'ן באתר הגאזט האנטארקטי המשווה SCAR של ממשלת אוסטרליה מפת אזור קרחון נארצ'ן תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי ראו ב"לקריאה נוספת" בגאזט האנטארקטי הבולגרי מידע גאוגרפי
שדה השלג ניקולס

שדה השלג ניקולס (באנגלית: Nichols Snowfield) הוא שדה שלג (מישור מכוסה שלג), בחלק הצפוני של האי אלכסנדר, שבאנטארקטיקה. אורכו של שדה השלג 41 קילומטרים; ורוחבו 15 קילומטרים. הרי רואן ורמת אלגר גובלים בשדה השלג ממזרח. הרי לאסוס גובלים בשדה השלג ממערב. שדה השלג התגלה מהאוויר, ומופה באופן גס בשנת 1937 על ידי המשלחת הבריטית אל ארץ גרהאם. הרכס מופה לראשונה בצורה יסודית בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960. שמו של שדה השלג ניתן לו על ידי סקר שטחי חסות איי פוקלנד. שדה השלג נקרא על שמו של דוקטור רוברט ל. ניקולס (Robert L. Nichols), שעמד בראש מחלקת הגאולוגיה של אוניברסיטת טאפטס (במדינת מסצ'וסטס שבארצות הברית), ושימש כמדען בכיר במשלחת החקר האנטארקטין רון. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1947–2009, USGS שדה השלג ניקולס באתר הסקר הגאולוגי של ארצות הברית שדה השלג ניקולס באתר הגאזט האנטארקטי המשווה SCAR של ממשלת אוסטרליה שדה השלג ניקולס באתר mindat תצלום לוויין של אזור שדה השלג, תוך סימון אתרים נוספים באזור באתר copernix גאזט השמות האנטארקטיים הרשמי של ארצות הברית מידע גאוגרפי והיסטורי
Amor y Suerte: Exitos Romanticos

Amor y Suerte: Exitos Romanticos (בעברית: אהבה ומזל: הצלחות רומנטיות) הוא אלבום האוסף הרביעי של הזמרת גלוריה אסטפן אשר יצא באוקטובר 2004 על ידי סוני מיוזיק. בכמה מדינות באירופה האלבום יצא תחת השם "Amor y Suerte: The Spanish Love Songs". בנוסף למהדורה הרגילה לאלבום יצאה מהדורה מורחבת הכוללת DVD עם הופעות חיות. מהדורה זו הייתה מוגבלת ויצאה בארצות הברית, מקסיקו ואירופה. האלבום מכיל אוסף של השירים הבולטים בקריירה של אסטפן אך בשפה הספרדית ובנוסף כולל גם שיר חדש. האלבום הגיע למעמד זהב בארגנטינה וספרד. במצעד האלבומים הלטיני של בילבורד האלבום לא זכה להצלחה כאשר הגיע למקום ה-23 בלבד ובכללי דורג במספר מדינות מצומצם. מידע על האלבום Amor y Suerte: Exitos Romanticos באתר MusicBrainz מידע על האלבום Amor y Suerte: Exitos Romanticos באתר AllMusic האלבום Amor y Suerte: Exitos Romanticos באתר Discogs האלבום Amor y Suerte: Exitos Romanticos באתר ספוטיפיי Gloria Estefan - Amor Y Suerte (Exitos Romanticos), Discogs (באנגלית)
בבית הקפה האקזיסטנציאליסטי

בבית הקפה האקזיסטנציאליסטי: חירות, ישות וקוקטייל משמש (באנגלית: At the Existentialist Cafe: Freedom, Being, and Apricot Cocktails) הוא ספר הגות מאת שרה בייקוול, שיצא לאור בשפת המקור באנגלית בשנת 2016. הספר מסכם את תולדות ומאפייני האקזיסטנציאליזם הצרפתי של המאה ה־20, ואת השפעת הפנומנולוגיה על האקזיסטנציאליזם הצרפתי. הספר תורגם לעברית בשנת 2019 על ידי עתליה זילבר בהוצאת עם עובד. שני ההוגים המרכזיים בספר הם האקזיסטנציאליסטים ז׳אן־פול סארטר ומרטין היידגר שחיו וחוו את מלחמת העולם השנייה. הוגים נוספים שהספר עוסק בהם בהרחבה הם האקזיסטנציאליסטים סימון דה בובואר וקרל יאספרס, הפילוסוף אלבר קאמי, והפנומנולוגים אדמונד הוסרל ומוריס מרלו־פונטי. הספר כתוב מנקודת המבט של המחברת שרה בייקוול המתארת את רקע חייהם של אותם הוגים, האירועים שחוו, את קשריהם, ואת השפעתם זה על זה. הספר גם מציין בקצרה את תרומתם של אקזיסטנציאליסטים מוקדמים, כגון סרן קירקגור ופרידריך ניטשה. הוצאת ספרים עם עובד, עם עובד – בבית הקפה האקזיסטנציאליסטי / שרה בייקוול, באתר www.am-oved.co.il ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
בסאם זועמוט

בסאם זועמוט (בערבית: بسام زعمط; 27 במרץ 1951 – 16 באוקטובר 2004) היה שחקן תיאטרון, קולנוע וטלוויזיה ערבי-ישראלי. זועמוט נולד בירושלים. בשנת 1976 סיים את לימודי התיאטרון ב"בית רוטשילד" בחיפה. עם סיום לימודיו שיחק בתיאטרון בלהקת "תיאטרון החאן" ושיחק בעשרות הצגות : "סוחרי גומי", "אנטיגונה", "מידה כנגד מידה" ובהצגת היחיד "סיפורי אבו נימר", המבוססת על ספר שכתב דן בן אמוץ. היה חבר קרוב של ג'ורג' איברהים, מנהל תיאטרון אל-קסבה ושיחק בהצגות "רומיאו ויוליה", "המהגרים", "מלאך ירד אל בבל", "בית הזכוכית", "נישואי פיגרו", "בת הטוחן" ו"הלילה וההר". שיחק גם בתיאטרון בית ליסין ב"חצוצרה בואדי". בשנים 1985–1989 שיחק בטלוויזיה בתפקיד "הטבח חכים" בסדרת הטלוויזיה "המסעדה הגדולה", כך נחשף לקהל הרחב והפך את הדמות לדמות פולחן מקומית. השתתף גם בסדרות הטלוויזיה "שכנים", "משפחה דה לוקס", ו"סיפורי ח'ליל". זועמוט עזב את הטלוויזיה הישראלית למספר שנים כמחאה על דלות שירות החירום שהיא הגישה בערבית במהלך מלחמת המפרץ הראשונה. בקולנוע גילם מחבל לבנוני בסרט "גמר גביע" (1991) של ערן ריקליס, וכן שיחק בסרט "קרקס פלשתינה" (1998) של אייל חלפון, ב"בחודש התשיעי" של עלי נאסר ובסרטים נוספים אחרים. באמצע ובסוף שנות התשעים כתב תסריט בערבית לקומדיית מצבים. התסריט הוצע לרשות השידור, שמינתה את ויקטור קמר לבמאי. קמר ליהק את זועמוט עצמו לתפקיד הראשי, וכך נוצרה לה "משפחה דה לוקס". זועמוט התגורר עד מותו בשועפאט שבירושלים. הוא נפטר בשנת 2004 ממחלת כליות. במותו היה בן 53. הותיר אחריו אישה, לידיה, ובת. בסאם זועמוט, במיזם "אישים" לתיעוד היצירה הישראלית בסאם זועמוט, במסד הנתונים הקולנועיים IMDb (באנגלית) בסאם זועמוט, באתר "אידיבי", מאגר הידע העברי לקולנוע ישראלי ועולמי בסאם זועמוט, באתר ספר הקולנוע הישראלי בסאם זועמוט, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב בסאם זועמוט, באתר ארכיון הסרטים הישראלי בסינמטק ירושלים בסאם זועמוט, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב מרב יודילוביץ', מת השחקן בסאם זועמוט, באתר ynet, 17 באוקטובר 2004
פרנק תומאס

פרנקלין רוסבורו "פרנק" תומאס (באנגלית: Franklin Rosborough "Frank" Thomas;‏ 5 בספטמבר 1912 – 8 בספטמבר 2004) היה אנימטור, תסריטאי ופסנתרן אמריקאי, שלקח חלק בולט באולפני ההנפשה של וולט דיסני. הוא ידוע כאחד מתשעת הזקנים של דיסני, וכחבר בלהקת הדיקסילנד ג'אז "Firehouse Five Plus Two", אשר הייתה מורכבת מעובדי אולפני ההנפשה. תומאס נולד בשנת 1912 בסנטה מוניקה, כאשר הוא בן זקונים לשני אחים גדולים. הוא גדל בפרזנו, ומאוחר יותר החל ללמוד באוניברסיטת סטנפורד. לאחר שסיים את לימודיו באוניברסיטה בשנת 1933, תומאס החל ללמוד במכון לאומנות צ'וינארד. ב-24 בספטמבר 1934, תומאס החל לעבוד בחברת וולט דיסני כעובד מספר 224, שם עבד על הנפשת סרטים קצרים ובאורך מלא מונפשים. הסרטים הקצרים שהנפיש כוללים את "חייט קטן ואמיץ" ו"כלב הצייד" בכיכובו של מיקי מאוס. כמו כן הוא הנפיש את הסרט "חינוך למוות", סרט תעמולה של מלחמת העולם השנייה, שעליו עבד לפני שהתגייס לחיל האוויר של ארצות הברית. הסצנות שהנפיש בסרטים באורך מלא כוללת את הסצנה בה הגמדים בוכים על "מותה" של שלגיה מתוך "שלגיה ושבעת הגמדים", את הסצנה בה פינוקיו שר בתיאטרון בובות מתוך "פינוקיו", את הסצנה בה במבי וטמפר על הקרח מתוך "במבי" ואת הסצנה המפורסמת בה היחפן וליידי אוכלים ספגטי מתוך "היפהפייה והיחפן". כמו כן הוא הנפיש סצנות בסרטים "היפהפייה הנרדמת", "החרב באבן", "ספר הג'ונגל" ו"מרי פופינס". תומאס גם יצר מספר נבלים, ביניהם האם החורגת ליידי טרמיין מתוך הסרט "סינדרלה", מלכת הלבבות מתוך הסרט "עליסה בארץ הפלאות" וקפטן הוק מתוך הסרט "פיטר פן". בנוסף להיותו אנימטור הוא כתב סצנות במספר סרטים, כמו כן הוא לקח חלק בלהקת הדיקסילנד ג'אז "Firehouse Five Plus Two", שהייתה מורכבת כולה מעובדי אולפני ההנפשה של החברה, בין היתר וורד קימבל, שנחשב יחד איתו כאחד מתשעת הזקנים של דיסני. ב-31 בינואר 1978 תומאס עזב את החברה. בשנות ה-80 ובשנות ה-90 של המאה ה-20, תומאס כיהן במועצה המייעצת של המכון הלאומי לסרטי סטודנטים יחד עם אולי ג'ונסטון, שנחשב גם כאחד מתשעת הזקנים של דיסני. השניים עבדו בעבר ביחד גם במגזין ההומור של הקמפוס באוניברסיטת סטנפורד, וכתבו בשנת 1981 ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים. השותפות של השניים מוצגת כחיובית בסרט הדוקומנטרי "פרנק ואולי" שהופק על ידי בנו של תומאס, תאודור תומאס. בראד בירד, אשר קיבל השראה לקריירה שלו מתומאס ומשאר הזקנים של דיסני, הוקיר את תומאס וג'ונסטון בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, תומאס וג'ונסטון דיבבו מהנדסי רכבות בסרט "ענק הברזל" משנת 1999, שגם בוים על ידי בירד. ב-8 בספטמבר 2004, שלושה ימים לאחר יום הולדתו ה-92, תומאס נפטר בלה קניאדה פלינטרידג'. 1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי. 1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני. 1992: פרס הילד הצהוב - פרס קומיקס על שם רצועת הקומיקס "הילד הצהוב". מדיה וקבצים בנושא פרנק תומאס בוויקישיתוף אתר האינטרנט הרשמי של פרנק תומאס פרנק תומאס, ברשת החברתית Goodreads פרנק תומאס, במסד הנתונים הקולנועיים IMDb (באנגלית) פרנק תומאס, באתר MusicBrainz (באנגלית) פרנק תומאס, באתר Discogs (באנגלית) פרנק תומאס, באתר Songkick (באנגלית) פרנק תומאס, באתר "Find a Grave" (באנגלית) Frank Thomas, באתר אגדות דיסני
היריבות בין זניט סנקט פטרבורג לבין צסק"א מוסקבה

היריבות בין זניט לצסק"א היא יריבות היסטורית בין מועדוני הכדורגל זניט סנקט פטרבוררג וצסק"א מוסקבה. יריבות זו נחשבת לאחת הגדולות והטעונות בכדורגל הרוסי. בדומה ליריבות בין זניט סנקט פטרבורג לבין ספרטק מוסקבה, היא נובעת מכך שמדובר בדרבי ערי הבירה הרוסיות, אך יחד עם זאת, זוהי גם יריבות ספורטיבית בין שני המועדונים הרוסיים המצליחים ביותר בתחילת המאה ה-21. צסק"א וזניט נפגשו ביניהן 25 פעמים בתקופה הסובייטית, בעיקר בשנים 1938–1970 ובמפגשים אלה צסק"א מעולם לא הפסידה לזניט: צסק"א מוסקבה ניצחה 14 פעמים ו-11 משחקים הסתיימו בשוויון. זניט הצליחה להביס את צסק"א לראשונה בשנת 1971 כאשר ניצחו אותם במגרשם הביתי בתוצאה 5:0. היריבות בין הקבוצות הפכה למתוחה ביותר מאז שבתחילת המאה ה-21, כאשר החלו הקבוצות למצב עצמן כמועדונים הדומיננטיים של הכדורגל הרוסי. שתי הקבוצות זכו בגביע אופ"א (צסק"א עשתה זאת ב-2005 בעוד זניט זכתה בגביע ב-2007) וזכו מספר פעמים בתוארי אליפות וגביע לאומיים. יחד עם זאת, קיימים יחסים תקינים בין שני המועדונים, וגם בין מחנות האוהדים. ביציעי זניט קיימת איבה מיוחד כלפי ספרטק מוסקבה ודינאמו מוסקבה, אך לא סולדים מצסק"א שנתפסת כיריבה ספורטיבית נטו. מאז שנת 2011 צסק"א מתקשה לגבור על זניט, והצליחה לנצח במפגשים בין הקבוצות רק 4 פעמים בתקופה זו. רוסיה רומן שירוקוב רוסיה דמיטרי ביסטרוב רוסיה יורי ז'ירקוב רוסיה סרגיי סמאק רוסיה ולדימיר קוליק רוסיה ולדיסלב רדימוב רוסיה ויאצ'סלב קרבאייב רוסיה אנטון זבולוטני ונצואלה סלומון רונדון אוקראינה ולדימיר לבד סרביה פרדראג ראנדז'לוביץ' ברזיל רוסיה מריו פרננדס ברית המועצות רוסיה יורי מורוזוב רוסיה פאבל סאדירין מאז התפרקות ברית המועצות      שוויון      ניצחון זניט      ניצחון צסק"א ישנה יריבות גם בין מועדוני הכדורסל זניט וצסק"א (שגלשה גם מהליגה המאוחדת של VTB למשחקי היורוליג) אך היא משמעותית פחות בשל היותו של מועדון זניט מועדון חדש שהוקם בשנת 2014. ליריבות בכדורגל גברים וכדורסל שבין זניט לבין צסק"א נוספה גם יריבות בענף כדורגל נשים, כאשר זניט (שהוקמה בינואר 2020) ערכה את משחק הבכורה הרשמי הראשון שלה באליפות רוסיה בכדורגל נשים מול צסק"א (אלופת 2019). לה זניט הפסידה 2:1 באצטדיון ארנה צסק"א במשחק שצפו בו ביוטיוב 55,000 צופים, במה שמהווה לנתון שיא למשחק בליגת כדורגל נשים הרוסית. סטטיסטיקת מפגשים בתקופה הסובייטית סטטיסטיקת מפגשים מאז 1991 Зенит — ЦСКА: История противостояния מיכאל יוכין‏, הדרך הכי מקורית להפוך מאגדה לבוגד: מריו פרננדס הדהים את רוסיה, באתר וואלה, 14 ביולי 2023 רוסיה: 3 דק’ לנאתכו בתיקו המאופס של צסק”א עם זניט
יריבות הכדורגל בין ספרטק לבין צסק"א

יריבות הכדורגל בין ספרטק לבין צסק"א, המכונה הדרבי הראשי של מוסקבה (ברוסית: Главное московское дерби) מתייחס בדרך כלל למשחק הדרבי בין שתי קבוצות הכדורגל הבכירות של העיר מוסקבה, ספרטק מוסקבה וצסק"א מוסקבה, אף שישנן משחקי דרבי מתוחים בין כל אחת מקבוצות הכדורגל המוסקבאיות (כשהדרבי הוותיק ביותר הוא בין ספרטק לדינמו מוסקבה, יריבות שקיימת מאז תחילת המאה ה-20). זהו אחד ממשחקי הדרבי העירוני הגדולים באירופה, כאשר פורטל 90min.com דירג את הדרבי במקום 14. ספרטק וצסק"א הן קבוצות הכדורגל המעוטרות ביותר במוסקבה ומכונה "הדרבי הגדול של מוסקבה" והוא אחד המפגשים המתוחים ביותר בכדורגל הרוסי, המכונה גם בשם "הדרבי של כל רוסיה" (Дерби всея Руси בשפת המקור). ישנה יריבות גדולה גם בתחום הכדורסל, המכונה הדרבי המוסקבאי, בין חימקי מוסקבה לבין קבוצת הכדורסל של צסק"א מוסקבה; הדרבי הפחות משמעותי בתחום הכדורגל הוא בין דינמו מוסקבה ללוקומוטיב מוסקבה. המפגש הראשון בין צסק"א לספרטק נערך לראשונה ב-1 ביוני 1922, בגמר אליפות מוסקבה כשצסק"א (שנקראה אז OLLS) גברה על ספרטק (שנקרא אז MKS) בתוצאה 4:2. 64 מהמשחקים נערכו באצטדיון לוז'ניקי. בתקופה הסובייטית, מ-1936, הקבוצות נפגשו 100 פעמים. ספרטק ניצחה ב-46 משחקים בעוד צסק"א ניצחה ב-35 מהם. 19 משחקים הסתיימו בשוויון. מאז 1991 השניים נפגשו 64 פעם והמאזן עומד לטובת צסק"א שניצחה ב-28 משחקים, לעומת 20 שבהם ניצחה ספרטק, בעוד 15 משחקים הסתיימו בתיקו. השוויון המאופס האחרון בין הקבוצות נרשם באוקטובר 2003.      ניצחון לצסק"א •      ניצחון לספרטק ישנה יריבות גדולה בין מועדוני ספרטק וצסק"א בענף ההוקי קרח והוא אחד המתוחים בליגת KHL. ליגה רוסית – הדרבי החם של מוסקבה הסתיים ללא הכרעה Football derbies: Spartak Moscow vs CSKA Moscow TOP 25 des derbys les plus emblématiques au monde הדרבי הוותיק של מוסקבה — דינמו נגד ספרטק, קישור (באנגלית) Российские дерби: расширение футбольной географии מהפך בדרבי הגדול של מוסקבה 2:1 גדול לצסק"א מול ספרטק, 21 דקות לנאתכו מוסקבה אדומה – ספרטק ניצחה את צסק"א 3:0 בדרבי של מוסקבה ועלתה לראשונה למקום השני Столичное дерби и испытание для «Локомотива», ‏premierliga.ru לוקומוטיב גברה על דינמו 0–3 בדרבי של מוסקבה מאזן מפגשים בתקופה הסובייטית מאזן מפגשים מאז 1991 עקב כיבוי אורות המשחק הופסק, חודש ב-21 בספטמבר אותה שנה. המשחק נמחק מהרישום בעקבות ירידתה של ספרטק. הדרבי האחרון במסגרת אליפות ברית המועצות.
קארי-אן מוס

קארי-אן מוס (באנגלית: Carrie-Anne Moss, נולדה ב-21 באוגוסט 1967) היא שחקנית קנדית. לאחר תפקידים מוקדמים בטלוויזיה, היא עלתה לתהילה בין-לאומית עבור תפקידה של טריניטי (אנ') בסדרת "המטריקס" (1999-הווה). היא שיחקה בסרטים "ממנטו" (2000) שעליו זכתה בפרס אינדפנדנט ספיריט לשחקנית המשנה הטובה ביותר (אנ'), "הכוכב האדום" (אנ') (2000), "שוקולד" (2000), "פידו" (אנ') (2006), "עוגת שלג" (אנ') (2006), "דיסטרביה" (2007), "סיילנט היל: התגלות" (2012) ו"פומפיי" (אנ') (2014). בטלוויזיה, היא גילמה את הדוגמנית קארי ספנסר בסדרה של Fox, "דוגמניות בע"מ" (אנ') (1994–1995) המהווה ספין אוף לסדרה "מלרוז פלייס", וגילמה את התובעת המחוזית קתרין אוקונל בסדרת הדרמה התקופתית של CBS, "וגאס" (2012–2013), ושיחקה בתור סוכנת ה-FBI מגי גריפין במותחן הנורווגי "החקירות של ויסטינג" (אנ') (2019–2022). היא גם גילמה את ג׳רי הוגארת (אנ') במספר סדרות טלוויזיה שהופקו על ידי מארוול קומיקס עבור נטפליקס, בין היתר "ג'סיקה ג'ונס" (2015–2019). קארי-אן מוס נולדה בברנבי, קולומביה הבריטית, בתם של ברברה ומלווין מוס. יש לה אח גדול, ברוק. על פי הדיווחים, אמה של מוס קראה לה על שם הלהיט של להקת ההוליס מ-1967, "Carrie Anne", שיצא במאי באותה שנה. מוס גרה בילדותה עם אמה בוונקובר. בגיל 11 היא הצטרפה לתיאטרון המוזיקלי לילדים של ונקובר ולאחר מכן המשיכה לסיבוב הופעות באירופה עם מקהלת בית הספר התיכון שלה בשנתה האחרונה.   בגיל 20 פתחה בקריירת דוגמנות באירופה, ולאחר מספר שנים, ב-1991, בעודה חיה בספרד, מוס קיבלה את התפקיד של טארה, הפקידה של השופט ניקולס מרשל בסדרת הדרמה "צדק אפל", וזו הייתה להופעתה הראשונה בטלוויזיה. היא עברה מברצלונה ללוס אנג'לס עם הסדרה בשנת 1992. מוס עזבה את הסדרה לפני העונה השלישית והאחרונה שלה. היא נרשמה לאחר מכן להאקדמיה האמריקאית לאמנויות הדרמה. פריצתה הגדולה הגיעה ב-1999, כשגילמה את הדמות "טריניטי" בסרט "מטריקס". היא שיחקה גם בשני סרטי ההמשך ותרמה את קולה למשחקי הווידאו ולסרטוני ההנפשה שנעשו לפי הסרט. בשנת 2000 היא שיחקה בסרטים "שוקולד" ו-"ממנטו", עליו זכתה בפרס אינדפנדנט ספיריט לשחקנית המשנה הטובה ביותר. בשנת 2006 שיחקה בסרט "עוגת שלג", עליו זכתה בפרס ג'יני לשחקנית המשנה הטובה ביותר. בשנת 2009 כיכבה בסרט הרומנטי "אהבה כואבת" לצד ריצ'רד אי. גרנט. בשנת 2012 כיכבה לצד רוב לאו במותחן הפוליטי "קרב סכינים" של הבמאי ביל גאטנטאג. בשנת 2016 שיחקה בסרט הדרמה "הנס של סוזנה" בכיכובה של קלואי גרייס מורץ. מוס נישאה לשחקן סטיבן רוי בשנת 1999, ויש להם שני בנים, אוון וקיידן, (ילידי 2003 ו-2005) ובת (ילידת 2009). החל משנת 2020 הם גרים בניו המפשייר. היא המייסדת של "Annapurna Living", מותג לייף סטייל שנועד להעצים נשים באמצעות מיינדפולנס ומדיטציה. היא הייתה בעבר טבעונית. קארי-אן מוס, ברשת החברתית אקס (טוויטר) קארי-אן מוס, ברשת החברתית אינסטגרם קארי-אן מוס, סרטונים בערוץ היוטיוב קארי-אן מוס, במסד הנתונים הקולנועיים IMDb (באנגלית) קארי-אן מוס, באתר AllMovie (באנגלית) קארי-אן מוס, באתר Rotten Tomatoes (באנגלית) קארי-אן מוס, באתר Box Office Mojo (באנגלית) קארי-אן מוס, במסד הנתונים הקולנועיים KinoPoisk (ברוסית) קארי-אן מוס, באתר MusicBrainz (באנגלית) קארי-אן מוס, באתר Discogs (באנגלית)
הדרבי הוותיק של מוסקבה

הדרבי הוותיק של מוסקבה, המכונה הדרבי הוותיק של רוסיה (ברוסית: Старейшее российское дерби) היא היריבות שבין מועדון הכדורגל ספרטק מוסקבה ודינמו מוסקבה והוא היריבות הוותיקה היותר ברוסיה בין מועדוני כדורגל והחלה מתחילת המאה ה-20, כששני המועדונים התמודדו באליפות מוסקבה, עוד לפני הקמת ליגת העל הסובייטית. היריבות המתוחה פחתה עם חלוף השנים, בשל התדרדרות ביכולתה של דינמו שזכתה באליפות המדינה בפעם האחרונה בשנת 1976 והתואר האחרון שלה היה זכייה בגביע הרוסי בכדורגל בשנת 1995. בשל היותו ליריבות הוותיקה ביותר ברוסיה הוא נותר לאחד הטעונים והמשמעותיים בכדורגל הרוסי. הקבוצות נפגשו לראשונה ב-17 ביוני 1923 כשקבוצת קרסניה פרסניה (שמה הקודם של ספרטק) פגשה את דינמו במסגרת שלב רבע הגמר של פלייאוף אליפות מוסקבה. במשחק שבו ספרטק גברה בתוצאה 3:2. היריבות רבת שנים נובעת מהזיהוי הפוליטי של הקבוצות: ספרטק הוקמה על ידי פועלי מפעל בשר, בעוד דינמו הוקמה על ידי שירותי הביטחון והמשטרה. בשנת 1942 נעצר מייסד קבוצת ספרטק ניקולאי סטרוסטין יחד עם שלושת אחיו והואשם בניסיון להתנקש בחייו של סטלין. לאחר שנתיים של חקירות האחים נשלחו לעשר שנות מאסר בסיביר. בשובו מהכלא, הוא מונה ליושב ראש קבוצת ספרטק מוסקבה והיה משוכנע שלברנטי בריה (ראש המשטרה החשאית ויושב ראש קבוצת דינמו מוסקבה) עומד מאחורי מאסרו ועודד את שחקניו להביס בכל מצב את שחקני דינמו. הקבוצות נפגשו פעם אחרונה, במסגרת הליגה הסובייטית, ב-14 בספטמבר 1991, כשספרטק ניצחה בתוצאה 7:1 וזו הייתה התוצאה הגבוהה ביותר בתולדות הדרבי (דינמו גברה על ספרטק ב-30 באוגוסט 1946 בתוצאה 5:0) והתבוסה הגדולה ביותר בתולדות דינמו.   ניצחון לדינמו   ניצחון לספרטק   תיקו פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. יריבות הכדורגל בין ספרטק לבין צסק"א הדרבי של מוסקבה מאזן מפגשי דינמו - ספרטק מאז 1991 מאזן מפגשי דינמו - ספרטק בשנים 1936 - 1991 נתוני משחקים באתר דינמו מוסקבה Dynamo vs Spartak. The Oldest Moscow Derby. RPL 2020/21 Дерби ненависти. Как «Динамо» стало самым принципиальным соперником «Спартака» Дерби на все времена, Dynamo Moscow FC "Динамо (Москва) - Красная Пресня (Москва) 2:3". FC-Dynamo. ЦСКА-Спартак, Спартак-Динамо — история противостояний "…Прибил муху и сказал: «Ух, «Динамо» проклятое!»". Чемпионат.com. Highlights Spartak vs Dynamo (5:1). RPL 2005 פרוטוקול המשחק באתר ליגת העל הרוסית בכדורגל פרוטוקול המשחק באתר sportbox.ru «Динамо» vs «Спартак» – 0:2 בשל מגפת הקורונה ברוסיה, כמות הצופים הוגבלה.
מצ'ר

מצ'ר (בהונגרית: Mecsér) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם במצ'ר מספר התושבים נמצא בירידה. כך, בשנת 1990 חיו בכפר 698 תושבים, ובשנת 2019 רק 638 תושבים. במצ'ר חיו יהודים בתקופות זמן שונות: מדיה וקבצים בנושא מצ'ר בוויקישיתוף אתר האינטרנט הרשמי של מצ'ר (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
לבל (כפר)

לבל (בהונגרית: Levél) הוא כפר במחוז גיור-מושון-שופרון, שבצפון-מערב הונגריה. בלבל חיו יהודים בתקופות זמן שונות: מדיה וקבצים בנושא לבל בוויקישיתוף אתר האינטרנט הרשמי של לבל (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.